**Krimigenren**

Krimien kan føres tilbage til 1800-tallets detektivhistorier, fx den berømte Sherlock Holmes af den engelske forfatter Conan Doyle.

En krimi er **fiktion**, som handler om **forbrydelse** (ofte mord**) og opklaring**.

Krimigenren er en overordnet genre for **detektiv-, politi- og spion-/agentlitteratur – og film**.

Man kan også mere overordnet kalde krimien for **gådelitteratur**. Når vi læser eller ser en krimi, arbejder vi med på at gætte en gåde.

**Forbrydelse**

Samfundets orden er truet. I de fleste krimier medfører det en fordømmelse af forbryderen, men der kan også godt være forståelse for, hvorfor han gjorde, som han gjorde.

**Motiv**

Enhver forbryder må have en bevæggrund eller tilskyndelse til at begå forbrydelsen. Hvorfor skulle kvinden mon have slået sin mand ihjel?

**Alibi**

Alibi er et bevis for, at man har befundet sig et andet sted, da en forbrydelse blev begået. Har den mistænkte et alibi, og hvordan kan man skaffe sig et alibi, når man har brug for det?

**Opklaring**

Opklaring er noget grundlæggende i krimien. Krimiens opbygning handler om kosmos (orden) – kaos (uorden) – kosmos (orden). Opklaringen fører til kosmos, helst med forbryderen bag lås og slå. Men der findes også krimier, hvor der ikke er en rigtig opklaring. En forbryder behøver ikke være udstyret med braktud og brækjern. Han kan godt både være rig og have magt og fine titler – og når han er det, er han måske ikke så nem at få afsløret og sat bag tremmer.

**Synsvinkel**

I al fiktion betyder synsvinklen meget, dvs. hvor er historien set fra? Men i en krimi betyder synsvinklen rigtig meget. Oplever vi det med detektivens, politiets, forbryderens eller offerets øjne? Det er denne synsvinkel, der er bestemmende for det vigtige princip: **Hvem ved hvad hvornår?**

**lovlighed ulovlighed lovlighed**

Krimien begynder med, at det beskrevne miljø er i overensstemmelse med loven. En forbrydelse begås, og detektiv, politi eller spion/agent opklarer den (kontraktmodellen).

**Undertiden er forbrydelsen begået, når krimien begynder.** Dette betyder, at krimiens **spændingskurve** ikke altid ser ens ud (se berettermodellen).

I moderne krimier kan man komme ud for, at forbrydelsen ikke opklares, dvs. at **slutningen er åben.**